Douglas SBD Dauntless

**Douglas SBD Dauntless** bolo americké jednomotorové jednoplošné strmhlavé bombardovacie a prieskumné lietadlo používané americkým vojenským námorníctvom počas druhej svetovej vojny. Bolo známe pod prezývkami *„Barge“* (prám), *„Clunk“* (ťažký, tupý zvuk), či *„Slow but Deadly“* (pomalý, ale vražedný).

## Vznik a vývoj
[thumb|left|SBD-1 Dauntless prieskumnej bombardovacej letky VMSB-132 [United States Marine Corps|Námornej pechoty USA počas letu, 1941]]

Douglas SBD Dauntless bol skonštruovaný už pred vojnou. Začiatky jeho vývoja možno sledovať až do roku 1934, keď začal vývoj, ktorý vyvrcholil výrobou neúspešnej série bombardérov Northrop BT-1. Prvé stroje SBD-1 boli vyrobené v roku 1940 a boli postupne dodávané na lietadlové lode vojenského námorníctva Spojených štátov. Technické parametre SBD Dauntless sa však po vypuknutí bojov v Pacifiku ukázali ako nedostatočné.

Bol to relatívne pomalý a zraniteľný stroj. Jeho hlavnou zbraňou bola bomba s hmotnosťou 250 kg nesená pod trupom. Lietadlo bolo vyzbrojené dvojicou pevných nesynchronizovaných guľometov kalibru 12,7 mm pre streľbu dopredu a jedným (neskôr dvoma) guľometom kalibru 7,62 mm, ktorý obsluhoval strelec-radista-pozorovateľ.

Postupne boli vyrábané modernizované verzie SBD-2, SBD-3, SBD-4 a SBD-5. Neskoršie typy už boli čiastočne pancierované, čo prinieslo posádkam aspoň nejakú ochranu, ďalej boli inštalované silnejšie motory či palubné radary. Vzhľadom na to, že sa oneskorili dodávky modernejších strojov Curtiss SB2C Helldiver, boli Dauntlessy vyrábané až do apríla 1944. Celkom bolo vyrobených 5936 kusov všetkých verzií.

Armáda Spojených štátov používala pozemnú verziu lietadla, označenú A-24 Banshee, ktorá nemala pristávací hák. Tento typ bol vyrábaný vo verziách A-24A a A-24B a bol používaný v začiatočnej fáze vojny.

## Bojové nasadenie
[thumb|Lietadlá SBD-3 Dauntless prieskumnej bombardovacej letky VMSB-241 námornej pechoty nad [Midwayské ostrovy|Midwayskými ostrovmi, cca 1942]]
thumb|SBD-5 Dauntless nesúci bombu

Lietadlá Douglas SBD Dauntless sa zapísali do histórie najmä vďaka ich úspechom proti Japonsku. Pri bitke v Koralovom mori sa im podarilo potopiť lietadlovú loď *Šohó*. Ďaleko väčší úspech dosiahli v bitke o Midway, kde potopili štyri japonské lietadlové lode a jeden krížnik, čo znamenalo obrat vo vojne v Tichomorí.

## Používatelia
* 22px|border Francúzsko
* 22px|border Čile – malo v prevádzke armádnu verziu A-24B Banshee
* 22px|border Maroko – polícia
* 22px|border Mexiko
* 22px|border Nový Zéland
* 22px|border USA
* 22px|border Spojené kráľovstvo – iba testy niekoľkých kusov

## Špecifikácie (SBD-5)
### Technické údaje
* **Posádka:** 2
* **Dĺžka:** 10,08 m
* **Rozpätie:** 12,65 m
* **Výška:** 4,14 m
* **Plocha krídel:** 30,19&nbsp;m2 
* **Hmotnosť (prázdny):** 2 905 kg
* **Hmotnosť (vzletová):** 4 853 kg
* **Pohon:** 1 × hviezdicový motor Wright R-1820-60 s výkonom 895 kW 

### Výkony
* **Maximálna rýchlosť:** 410 km/h
* **Dostup:** 7 780 m
* **Dolet:** 1 240 km

#### Výzbroj
* 2× guľomet M2 Browning kalibru 12,7 mm v kapote motoru
* 1× guľomet M1919 Browning kalibru 7,62 mm na lafete ovládanej strelcom (neskoršie verzie boli vybavené až dvoma guľometmi rovnakého kalibru)
* 1020 kg bômb

## Iné projekty

Kategória:Bombardovacie lietadlá USA
Kategória:Lietadlá druhej svetovej vojny
SBD Dauntless
Kategória:Strmhlavé bombardovacie lietadlá
Kategória:Palubné lietadlá USA